**KRAJEVNA SKUPNOST GRADIŠČE NAD PRVAČINO**

Datum: 26.9.2023 ob 19h

**ZAPISNIK**

**10. redne seje sveta KS Gradišče, ki je potekala 26.9.2023 ob 19:00 v prostorih KS v kulturnem domu na Hribu**

**Prisotni:** Tanja Gregorič, Dalibor Antić, Aljoša Furlan, Denis Gregorič in Danijela Jurkič

**Upravičeno odsotni člani Sveta krajevne skupnosti Gradišče:** Žan Marušič, Agnes Jurkič

**Ostali prisotni:** /

Tanja Gregorič, ki je pozdravila navzoče ter predlagala naslednji Dnevni red:

1. Potrditev zapisnika 9. seje KS Gradišče, z dne 23.8.2023.

2. Priprava predlogov za rebalans proračuna 2024/2025.

3. Oddajanje prostorov kulturnega doma v najem.

4. Pregled prejetih ponudb za ureditev izolacije kulturnega doma.

5. Stanje sredstev KS Gradišče in odločitev o njihovi uporabi do zaključka leta 2023.

6. Status urejanja lastništva stavbe 41.

7. Pregled pogodbe o upravljanju večnamenskega igrišča.

8. Razno, pobude in vprašanja

9. Izplačilo sejnin.

AD 1

Tanja Gregorič (predsednica) je članom KS povzela zapisnik 9. redne seje z dne

Na obstoječ zapisnik ni bilo pripomb, zato je bil sprejet sklep, da se potrdi se zapisnik 9. redne seje sveta KS Gradišče z dne 23.8.2023.

AD 2

Priprava predlogov za rebalans proračuna 2024/2025:

V pripravi je pogodba za vzdrževanje igrišče, ki naj bi bila pripravljena po vzoru vzdrževanja pokopališča. Pogodba še ni podpisana, ker ni bila primerno pripravljena.

* Višina smetarine je cca 200,00EUR (1x letno praznjenje košev za smeti pri dvorani),
* Košnja v višini 1000,00EUR;
* Zavarovanje igrišča v višini 2000,00 do 3000,00EUR za poškodbe na ograji, mreži, golih;
* V dvorani kulturnega doma je potrebno investirati v:
	+ izdelavo WCja za invalide,
	+ dokončati kuhinjski prostor,
	+ izdelava tuša (lažje oddajanje v najem),
	+ menjava dotrajanih oken,
	+ popravilo strehe (menjava poškodovanih korcev) – zgornjih 5 postavk cca 21500,00EUR,
	+ popravilo pergule pred dvorano zaradi zamakanja v dvorano,
	+ menjava reflektorjev v dvorani – cca 1800,00EUR,
	+ kletni prostor je treba očistiti, izdelati tlak, porajhati, izdelati primeren dostop do kleti, menjati vrata v prostor – namen urediti spominske sobe) – cca 15000,00EUR,
	+ pitnik na igrišču (dostop do vode),
	+ dokončanje projekta ureditev igrišča (tlakovanje poti, popravilo kamnitih stopnic, nadstrešek, ureditev zelenice)
* vzdrževanje Gregorčičeve poti (do članov KS je prišla informacija, da naj bi krajan Gradišča dobil dovoljenje za ureditev vodovoda do svoje parcele, to informacijo se bo dodatno preverilo na MONG),
* iz postavke Prireditve je za:
	+ srečanje Gradišč namenjeno 1000,00EUR,
	+ praznik Binkošti bi se namenilo 7000,00EUR,
	+ Božičkovanje 1000,00EUR,
	+ Krajevni praznik NOB ?

AD 3

V nadaljevanju člani govorijo o oddajanje prostorov kulturnega doma v najem. V pripravi je najemna pogodba. Člani se strinjamo, da so krajani Vasja Makovec, Trajče Gockov, Darja Baša Ferfolja in Zora Čečko v primeru najema, oproščeni plačila najema, zaradi konstantnih uslug. Glede višine najema je bil dan predlog 70,00EUR za domačine, 120,00EUR za zunanje najemnike. Pogovarjamo se o možnostih oddajanja dvorane raznim plesnim, športnim društvom…

AD 4

V nadaljevanje pregledamo prejete ponudbe za ureditev izolacije kulturnega doma;

* Dimenzije 265m2, debeline 10cm (klasik) – višina zneska 18488,00EUR;
* Dimenzije 265m2, debeline 16cm (grafitna) – 19900,00EUR.

Pripravilo se bo potrebne vloge za ECO sklad.

AD 5

Glede stanje sredstev KS Gradišče in o njihovi uporabi do zaključka leta 2023, je rečeno da je:

* Na razpolago je cca 2000,00EUR za sejnine in stroške KS;
* Iz postavke vzdrževanja cest in poti je na voljo še 1500,00EUR, kar se bi porabilo za čiščenje kanalizacijskih jaškov,…
* Iz postavke prireditev je na voljo še 3000,00EUR, nekaj tega zneska, bi se preneslo v leto 2024;
* Do konca leta 2023 se bo izvedla nabava klima naprav, zamenjava oken in izoliranje dvorane.

AD 6

Glede statusa urejanja lastništva stavbe 41, nam predsednica KS pove, da novih informacij ni. G.Dejan se s pripravljenim predlogom ne strinja in ga ni podpisal. KS še vedno nima kontakta odvetnika, s katerim bi se še dodatno informirali o drugih možnostih reševanja problematike.

AD 7

V nadaljevanju člani pregledajo pogodbe o upravljanju večnamenskega igrišča.

AD 8

Pogovarjali smo se o predlogih, ki jih je dal Podpredsednik KS o:

* nabavi gasilskih klopi in stolov (predlog 4 kompleti in 30 stolov);
* nabavi stroja za pranje tal;
* potrebi po selitvi arhiva iz stavbe št.41 na sedež KS.

Predsednica KS je izpostavila intervju, ki so ga imeli krajani Renč na Alpskem valu, kjer je bilo rečeno, da so zasluge za vzpostavitev Gregorčičeve poti predvsem na njihovi strani, kar ne drži. Za vzpostavitev te poti so bili pobudniki in izvajalci tako krajani Renč kot krajani Gradišča nad Prvačino.

Na 9.seji je bil svetu KS predstavljen predlog s strani GENi o postavitvi sončne elektrarne na Hribu. Posledični je bil predlagan sestanek z MONG, kjer bi se dogovorilo o sestavi informativne ponudbe.

Članu Aljoši F. je bila predlagana možnost izvedbe projekta s strani sokrajana in sicer, zainteresirani krajani bi prispevali določen znesek, za izvedbo projekta. Pridobljeno električno energijo bi si razdelili in s tem zmanjšali svoje stroške. KS naj bi oddala vlogo za sončno energijo, krajani pridobijo električno energijo v »šering« obliki. Določit bi bilo časovno obdobje, ter način in izvajalca vzdrževanja.

AD 9

Tanja Gregorič je na glasovanje podala predlog glede izplačila sejnine za to sejo.

Člani sveta KS Gradišče so soglasno sprejeli naslednji sklep, da se Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.

Seja je bila zaključena ob 21:41.

Sejo je vodila Tanja Gregorič.

Zapisala:

Danijela Jurkič